Марко Ганчев
Зеленоок таласъм

chitanka.info

Додето приказки за таласъми

аз още му разправях, рече „Хъм“

синът ми и домъкна под носа ми

един компютър — къщен таласъм.

До съмнало потропва и мяука

не на тавана в стария ни дом,

а осветлен от цялата наука

край детското легло един фантом.

При тоя приказен развой остава

едно неразбираемо комай:

дали тъй приказката продължава,

или на приказката туй е край…

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.